**Výzva na predloženie cenovej ponuky[[1]](#footnote-1)**

**Názov predmetu zákazky:**

**„****Služby podpory prevádzky a údržby, služby podpory aplikačného programového a technického vybavenia a systémového softvéru, pre systém SAP a systémy dátového centra (IS SAP a DC)\_** **CP 45/2024“**

1. **Identifikácia obstarávateľa**

 Obchodné meno: **Dopravný podnik Bratislava, akciová spoločnosť**

 Sídlo: Olejkárska 1, 814 52 Bratislava

 Kontaktná osoba: Alena Morvayová

 Telefón: (+ 421) (2) 5950 1484

 E-mail: morvayova.alena@dpb.sk

 IČO: 00 492 736

 DIČ: 2020298786

 IČ DPH: SK2020298786

 Zapísaný v Obchodnom registri Mestského súdu Bratislava III, Oddiel: Sa, Vložka č. 607/B.

1. **Označenie zákazky:** CP 45/2024
2. **Druh zákazky:** služba
3. **Predpokladaná hodnota zákazky: 435 000,00** € bez DPH
4. **CPV kód**:

72267000-4 Služby na údržbu a opravu softvéru

 72261000-2 Softvérové podporné služby

 72250000-2 Služby týkajúce sa podpory systému

 72267100-0 Údržba programového vybavenia (softvér) informačných technológií

 72000000-5 Služby informačných technológií: konzultácie, vývoj softvéru, internet a podpora

 48800000-6 Informačné systémy a servery

1. **Opis predmetu zákazky***:*

Predmetom zákazky je poskytovanie **služieb podpory prevádzky a údržby, služby podpory aplikačného programového a technického vybavenia a systémového softvéru, pre systém SAP a systémy dátového centra (IS SAP a DC).**

Poskytovateľ poskytne služby:

1. **Služby podpory prevádzky a údržby** –sú služby, ktorých predmetom je najmä zabezpečovanie bežnej servisnejpodpory a údržby, ako aj poskytovanie podpory pre zaistenie spoľahlivej, kontinuálnej a bezpečnej prevádzky IS Objednávateľa v súlade s aktuálne platnými požiadavkami na prevádzku, vrátane implementácie a testovania legislatívnych zmien v module SAP HR, opráv, aktualizácií v systéme SAP a DC a riešenia Problémov súvisiacich s prevádzkou, vrátane pravidelných činností súvisiacich s prechodom rokov a koncoročnou závierkou v jednotlivých moduloch SAP. Súčasťou služby je aj vytváranie a udržiavanie aktuálnej dokumentácie IS SAP a DC.
2. **Služby podpory aplikačného programového a technického vybavenia** – sú služby, ktorých predmetom je najmä podpora používateľov pri používaní funkcionality systému, riešenie porúch, aktualizácia systémových nastavení aplikačného programového vybavenia, riešenie požiadaviek na zmenu systému, analýza porúch a v prípade zistenia poruchy tretích strán zadanie požiadaviek na tretie strany pre ich riešenie na úrovni 3rd level supportu, konzultačná podpora, aktualizácia príslušnej dokumentácie IS SAP a DC a zmeny funkčnosti IS Objednávateľa, ktoré vyplývajúz novo vzniknutých potrieb Objednávateľa, zmeny konfigurácie a nastavení IS SAP a DC vynútené zmenami prevádzkového prostredia Objednávateľa a udržiavanie aktuálnosti príslušnej dokumentácie IS SAP a DC poskytované na základe tejto Servisnejzmluvy, ktorých parametre a podmienky poskytovania sú uvedené v Prílohe 1 Servisnej zmluvy.
3. **Služby rozvoja** sú súčasťou **Služby podpory aplikačného programového a technického vybavenia** a vzťahujú sa na vývojové, testovacie a produkčné prostredie IS SAP a DC a jeho súčastí a zahŕňajú implementáciu schválených požiadaviek na zmenu funkčnosti alebo prevádzky IS SAP a DC postupmi metodológie implementácie informačných systémov a systémového softvéru.

Bližšia špecifikácia tvorí samostatnú časť tejto výzvy na predloženie ponuky:

● Príloha 2 – Technická špecifikácia predmetu zákazky

Pokiaľ sa v opise predmetu zákazky použil odkaz na konkrétnu značku, výrobcu, alebo výrobok alebo typ výrobku – tieto boli použité výlučne pre ilustráciu vtedy, ak nebolo možné dostatočne presne a zrozumiteľne opísať predmet zákazky a obvyklou obchodnou praxou prevažujúcou pri dodávke rovnakých alebo obdobných predmetov zákazky. V takýchto prípadoch sa má za to, že je takýto odkaz vždy doplnený slovami "alebo ekvivalentný“ a platí, že uchádzač môže vždy ponúknuť aj ekvivalentné alebo lepšie plnenie.

1. **Miesto odovzdania predmetu zákazky:** Dopravný podnik Bratislava, akciová spoločnosť, Bratislava
2. **Lehota viazanosti cenovej ponuky: 6** mesiacov
3. **Obhliadka miesta:** áno

Kontaktná osoba: Mgr. Daniel Šuchaň, telefón: +421 (2) 5950 1374 , mail: suchan.daniel@dpb.sk

1. **Lehota, miesto a spôsob predkladania ponúk: do 14.03.2025 do 12:00 hod.**

Komunikácia pri zadávaní tejto zákazky bude prebiehať s využitím elektronických prostriedkov a ponuky je potrebné predkladať elektronicky, a to prostredníctvom IS JOSEPHINE: (link)

<https://josephine.proebiz.com/sk/tender/64906/summary>

1. **Typ zmluvy/objednávky:** Servisnázmluva o poskytovaní služieb

**Trvanie zmluvy/lehota dodania:** 36 mesiacov/poskytovateľ sa zaväzuje Objednávateľovi poskytnúť Službu do 30 dní odo dňa doručenia objednávky.

Platobné podmienky sú špecifikované v čl. III zmluvy o poskytovaní služieb. Cena uvedená v prílohe č. 1 zmluvy je maximálna (konečná).

Zmluva nadobúda účinnosť dňom nasledujúcim po dni jej zverejnenia podľa § 47a Občianskeho zákonníka.

1. **Jazyk ponuky:** Ponuky sa predkladajú v slovenskom alebo českom jazyku.
2. **Kritéria na vyhodnotenie ponúk**

Ponuky sa budú vyhodnocovať na základe najnižšej ponuky – najnižšej celkovej predpokladanej ceny za predmet zákazky v EUR bez DPH.

1. **Požadovaný obsah ponuky:**

Ponuka predložená uchádzačom musí obsahovať tieto doklady v elektronickej podobe:

1. Vyplnenú a osobou oprávnenou konať za uchádzača podpísanú prílohu č. 3 tejto výzvy - Návrh uchádzača na plnenie kritéria;
2. Čestné vyhlásenie uchádzača podľa Prílohy č. 4;
3. Čestné vyhlásenie -sankčné opatrenia podľa Príloha č. 5;
4. Informačný formulár podľa Prílohy č. 6;
5. Zoznam poskytnutých služieb Podľa prílohy č. 7
6. Doklady a dokumenty, ktorými uchádzač preukáže splnenie podmienok účasti v zmysle bodu 16 tejto výzvy.
7. Doklad o zložení zábezpeky za ponuku podľa bodu 17 tejto výzvy;
8. Zmluvu o poskytovaní služieb v editovateľnej verzii – Word (t.j. bez podpisu) doplnenú uchádzačom o chýbajúce údaje za uchádzača (t.j. identifikáciu uchádzača, ceny, kontaktné osoby na strane zhotoviteľa a pod.). Vzor zmluvy o poskytovaní služieb je uvedený v prílohe č. 1 tejto výzvy na predloženie ponuky
9. **Spôsob predloženia ponuky:**

# Cena musí zahŕňať všetky náklady spojené s požadovaným predmetom zákazky. Do predloženej cenovej ponuky požadujeme zahrnúť všetko, čo je nevyhnutné na úplné a riadne plnenie zmluvy, pričom v cene budú obsiahnuté všetky náklady spojené s plnením predmetu zákazky.

1. **Podmienky účasti:**
	1. **Osobné postavenie:**
		1. Uchádzač musí spĺňať podmienky účasti podľa § 32 ods. 1 písm. e) a f) zákona o verejnom obstarávaní (ZVO) a nesmie u neho existovať dôvod na vylúčenie podľa § 40 ods. 6 ZVO (konflikt záujmov nemožno odstrániť inými účinnými opatreniami) a podľa § 40 ods. 8 ZVO. Splnenie podmienky účasti podľa § 32 ods. 1 písm. f) ZVO (zákaz účasti vo verejnom obstarávaní potvrdený konečným rozhodnutím) uchádzač preukáže doloženým čestným vyhlásením podľa Prílohy č. 3. Splnenie podmienky účasti podľa § 32 ods. 1 písm. e) ZVO (oprávnenie poskytovať službu) uchádzač nepreukazuje – obstarávateľ si túto skutočnosť overí z verejne dostupných zdrojov (Obchodný register SR). Uchádzač môže preukázať splnenie podmienky účasti aj podľa § 152 ods. 1 ZVO (zápisom do zoznamu hospodárskych subjektov) alebo § 152 ods. 3 ZVO.
		2. Zápis do zoznamu hospodárskych subjektov je účinný voči každému verejnému obstarávateľovi (obstarávateľskej organizácii) a údaje v ňom uvedené nie je potrebné v postupoch verejného obstarávania overovať. Obstarávateľská organizácia pri vyhodnocovaní splnenia podmienok účasti týkajúcich sa osobného postavenia overí zapísanie hospodárskeho subjektu v zozname hospodárskych subjektov, ak uchádzač nepredložil doklady podľa § 32 ods. 2, 4 a 5 ZVO alebo iný rovnocenný zápis alebo potvrdenie o zápise podľa § 152 ods. 3 ZVO.
		3. Uchádzač môže požadované doklady predbežne nahradiť aj čestným prehlásením podľa Prílohy č. 3, pričom berie na vedomie, že rozsahom, obsahom aj spôsobom spĺňa podmienky účasti uvedené v tomto bode oznámenia ku dňu predkladania ponúk a bude schopný v aktuálnom prípade túto skutočnosť do desiatich pracovných dní od prevzatia výzvy, ak lehota nebude stanovená inak, doručiť obstarávateľskej organizácii a preukázať konkrétnymi dokladmi potvrdzujúcimi pravdivosť tvrdenia v čestnom prehlásení.
		4. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny dodávateľov osobitne. Oprávnenie uskutočňovať predmet zákazky preukazuje člen skupiny dodávateľov len vo vzťahu k tej časti predmetu zákazky, ktorú má zabezpečiť.
		5. Doklady musia byť aktuálne a musia odrážať skutočný stav v čase predkladania ponuky.
	2. **Finančné a ekonomické postavenie**

Nepožaduje sa

* 1. **Technická spôsobilosť alebo odborná spôsobilosť:**
		1. **Zoznam dodávok tovaru za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa ZVO.**

Minimálna požadovaná úroveň štandardov \_zoznam poskytnutých služieb

(1)Uchádzač preukáže plnenie požiadaviek predložením:

zoznamu poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní.

(2) Obstarávateľská organizácia požaduje, aby Zoznamom poskytnutých služieb uchádzač preukázal, že v referenčnom období za predchádzajúce tri roky od vyhlásenia verejného obstarávania vo Vestníku verejného obstarávania zrealizoval minimálne **3 (tri) projekty/zmluvy** v kumulatívnej hodnote min. **400 000 EUR bez DPH**, ktorých predmetom bolo poskytovanie služieb podpory prevádzky a údržby, služieb aplikačného programového vybavenia, systémového softvéru a služieb upgrade, pre systém SAP a systémy dátového centra (DC) nasledovne:

* minimálne 2 (dva) projekty, ktorých predmetom bolo poskytovanie Služieb podpory prevádzky a údržby SAP s definovanými SLA parametrami
* minimálne 1 (jeden) projekt, ktorých predmetom bolo poskytovanie Služieb podpory systémového softvéru DC s definovanými SLA parametrami

Z vyššie uvedeného zoznamu bude možné zistiť nasledovné skutočnosti:

a) názov projektu/zákazky,

b) stručný popis predmetu projektu/zákazky (popis záujemcom zrealizovaných alebo realizovaných častí služby tak, aby bolo možné jednoznačne posúdiť splnenie podmienky služby rovnakého alebo podobného charakteru ako je predmet zákazky),

c) čas realizácie/plnenia projektu/zákazky, t. j. od - do (mesiac, rok),

d) názov a sídlo odberateľa/objednávateľa projektu/zákazky,

e) finančný objem projektu/zákazky v eur bez DPH,

f) meno, priezvisko, telefón a emailovú adresu kontaktnej osoby odberateľa projektu/zákazky, zodpovednej zo strany odberateľa, pre ktorého boli služby realizované,

g) hodnotenie úspešnosti zrealizovanej zmluvy.

Zoznam dodávok tovaru bude uchádzačom predložený ako vyplnená príloha č. 7 tejto výzvy. Uchádzač v zozname dodávok tovaru uvedie všetky informácie potrebné na posúdenie splnenia podmienky účasti, a to najmä: (i) identifikáciu odberateľa, (ii) názov a stručný opis plnenia, (iii) lehotu dodania, (iv) zmluvnú cenu bez DPH a (v) kontaktné údaje na osobu na strane objednávateľa, u ktorej obstarávateľ môže predmetné údaje overiť. Pokiaľ v zozname referencií nie sú uvedené údaje v rozsahu alebo štruktúre potrebnej na posúdenie splnenia tejto podmienky účasti, uchádzač bližšie údaje k príslušnej referencii doplní do ponuky.

V prípade uvedenia hodnôt v inej mene ako v EUR je nutné okrem inej meny uviesť aj hodnotu v EUR prepočítanú kurzom zverejnenom v kurzovom lístku Národnej banky Slovenska ku dňu zaslania, resp. zverejnenia výzvy na predkladanie v systéme JOSEPHINE.

* + 1. Minimálna požadovaná úroveň štandardov \_údaje o strojovom a technickom vybavení, ktoré má uchádzač k dispozícií na poskytnutie služby

Obstarávateľská organizácia požaduje, aby uchádzač predložil doklad o prevádzkovaní centrálneho klientskeho pracoviska (napr. Hotline, Helpdesk alebo Callcentrum) ako jednotného kontaktného bodu pre nahlasovanie vád, problémov a požiadaviek obstarávateľskej organizácie počas poskytovania služieb podpory prevádzky a údržby, služieb podpory aplikačného programového vybavenia, systémového softvéru a služieb rozvoja pre systém SAP a systémy dátového centra. Nahlasovanie vád ako aj ostatná komunikácia obstarávateľskej organizácie musí byť umožnená v slovenskom jazyku. Uchádzač predloží čestné vyhlásenie o existencii a prevádzkovaní centrálneho klientskeho pracoviska podľa vyššie uvedených požiadaviek.

16.3.3Údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo

 riadiacich zamestnancov.

Obstarávateľská organizácia požaduje, aby uchádzač predložil údaje o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov (špecialistov). Predložením zoznamu osôb určených na plnenie zmluvy – špecialistov uchádzač preukáže, že pre účely riadneho plnenia predmetu zákazky disponuje nasledovnými špecialistami so stanovenou kvalifikáciou a praxou.

Uchádzač preukáže, že disponuje minimálne špecialistami v nasledovnej štruktúre:

**Špecialista č. 1 – Konzultant za oblasť finančné účtovníctvo a účtovníctvo majetku v systéme SAP**

a) minimálne 3-ročné skúsenosti v oblasti implementácie a servisnej podpory modulu SAP FI a SAP FI-AA v projektoch v oblasti finančného účtovníctva a účtovníctva majetku, nasadenia a servisnej podpory modulu SAP FI finančné účtovníctvo a SAP FI-AA účtovníctvo majetku; túto podmienku účasti uchádzač preukáže životopisom alebo ekvivalentným dokladom;

b) minimálne 2 (dve) praktické skúsenosti s implementáciou modulu SAP FI (finančné účtovníctvo) a SPA FI-AA (účtovníctvo majetku) v projektoch, z toho 1 (jedna) praktická skúsenosť v organizácií s charakterom rozpočtovej a/alebo príspevkovej organizácie a/alebo verejnoprávnej a samosprávnej inštitúcie alebo ekvivalentnej organizácii, na pozícii Experta pre modul SAP FI Financial Accounting (finančné účtovníctvo) a SAP FI-AA Asset Accounting (účtovníctvo majetku) v systéme SAP, v informačnom systéme minimálne s počtom 200 používateľov a ktorej súčasťou bola aplikačná podpora, údržba a rozvoj informačných systémov s aplikačnou platformou SAP alebo ekvivalent, túto podmienku účasti uchádzač preukáže životopisom alebo ekvivalentným dokladom;

c) platný certifikát SAP - SAP Certified Application, minimálne na úrovni Associate - SAP S/4HANA for Financial Accounting Associates (SAP S/4HANA 2020) alebo ekvivalent tohto certifikátu; túto podmienku účasti uchádzač preukáže prostredníctvom kópie platného certifikátu

**Špecialista č. 2 – Konzultant za oblasť logistiky – materiálové hospodárstvo v systéme SAP**

a) minimálne 3-ročné skúsenosti v oblasti implementácie a servisnej podpory modulu SAP MM v oblasti materiálového hospodárstva v projektoch nasadenia a servisnej podpory modulu SAP MM (Material Management) materiálové hospodárstvo; túto podmienku účasti uchádzač preukáže životopisom alebo ekvivalentným dokladom;

b) minimálne 2 praktické skúsenosti s implementáciou projektov, z toho minimálne 1 praktická skúsenosť v organizáciách s charakterom rozpočtovej a/alebo príspevkovej organizácie a/alebo verejnoprávnej a samosprávnej inštitúcie alebo ekvivalentnej organizácie, na pozícii Experta pre oblasť materiálového hospodárstva v systéme SAP, v informačnom systéme minimálne s počtom 200 používateľov, ktorej súčasťou bola aplikačná podpora, údržba a rozvoj informačných systémov s aplikačnou platformou SAP alebo ekvivalent, túto podmienku účasti uchádzač preukáže životopisom alebo ekvivalentným dokladom;

c) platný certifikát SAP - SAP Certified Application, minimálne na úrovni Associate - SAP S/4HANA for Sourcing and Procurement alebo ekvivalent tohto certifikátu; túto podmienku účasti uchádzač preukáže prostredníctvom kópie platného certifikátu

**Špecialista č. 3 – Konzultant za oblasť kontroling v systéme SAP**

a) minimálne 3-ročné skúsenosti v oblasti implementácie, nasadenia a servisnej podpory modulu SAP CO, (Controlling) ; túto podmienku účasti uchádzač preukáže životopisom alebo ekvivalentným dokladom;

b) minimálne 2 praktické skúsenosti s implementáciou projektov na pozícii Experta pre oblasť controlling v systéme SAP, z toho minimálne jedna praktická skúsenosť v organizáciách s charakterom rozpočtovej a/alebo príspevkovej organizácie a/alebo verejnoprávnej a samosprávnej inštitúcie alebo ekvivalentnej organizácii, v informačnom systéme minimálne s počtom 200 používateľov, ktorej súčasťou bola aplikačná podpora a údržba informačných systémov s aplikačnou platformou SAP alebo ekvivalent, túto podmienku účasti uchádzač preukáže životopisom alebo ekvivalentným dokladom;

c) platný certifikát SAP - SAP Certified Application, minimálne na úrovni Associate - SAP S/4HANA for Management Accounting Associates (SAP S/4HANA 1909) alebo ekvivalent tohto certifikátu; túto podmienku účasti uchádzač preukáže prostredníctvom kópie platného certifikátu

**Špecialista č. 4 – Konzultant pre oblasť personalistiky a miezd v systéme SAP**

a) minimálne 3-ročné skúsenosti v oblasti implementácie, nasadenia a servisnej podpory modulu SAP HR personalistika a mzdy; túto podmienku účasti uchádzač preukáže životopisom alebo ekvivalentným dokladom;

b) minimálne 2 praktické skúsenosti s implementáciou projektov z toho minimálne 1 (jedna) praktická skúsenosť v organizáciách s charakterom rozpočtovej a/alebo príspevkovej organizácie a/alebo verejnoprávnej a samosprávnej inštitúcie alebo ekvivalentnej organizácii na pozícii Experta pre oblasť personalistiky a miezd v systéme SAP, v informačnom systéme minimálne s počtom 200 používateľov, ktorej súčasťou bola aplikačná podpora, údržba a rozvoj informačných systémov s aplikačnou platformou SAP alebo ekvivalent, túto podmienku účasti uchádzač preukáže životopisom alebo ekvivalentným dokladom;

c) platný certifikát SAP - SAP Certified Application, minimálne na úrovni Associate - SAP HCM Payroll with ERP 6.0 EHP7 alebo ekvivalent tohto certifikátu; túto podmienku účasti uchádzač preukáže prostredníctvom kópie platného certifikátu

**Špecialista č. 5 – Konzultant pre oblasť bázy v systéme SAP**

a) minimálne 3-ročné skúsenosti v oblasti implementácie, nasadenia a servisnej podpory v oblasti SAP BC (báza); túto podmienku účasti uchádzač preukáže životopisom alebo ekvivalentným dokladom;

b) minimálne 2 praktické skúsenosti s podporou a údržbou v oblasti SAP BC (báza), z toho minimálne 1 (jedna) praktická skúsenosť v informačnom systéme minimálne s počtom 200 používateľov, ktorej súčasťou bola aplikačná podpora, údržba a rozvoj informačných systémov s aplikačnou platformou SAP alebo ekvivalent, túto podmienku účasti uchádzač preukáže životopisom alebo ekvivalentným dokladom;

c) platný certifikát - SAP Certified Technology, minimálne na úrovni Associate - SAP HANA 2.0 SPS05 alebo ekvivalent tohto certifikátu; túto podmienku účasti uchádzač preukáže prostredníctvom kópie platného certifikátu

**Špecialista č. 6 – SAP ABAP vývojár**

a) minimálne 3-ročné skúsenosti v oblasti vývoja ABAP aplikácií v systéme SAP; túto podmienku účasti uchádzač preukáže životopisom alebo ekvivalentným dokladom;

b) minimálne 2 (dve) praktické skúsenosti s vývojom ABAP aplikácií v systéme SAP v projektoch, z toho minimálne 1 (jedna) praktická skúsenosť v informačnom systéme minimálne s počtom 200 používateľov, ktorej súčasťou bol vývoj a podpora informačných systémov s aplikačnou platformou SAP alebo ekvivalent, túto podmienku účasti uchádzač preukáže životopisom alebo ekvivalentným dokladom;

c) platný́ certifikát - SAP Certified Development, minimálne na úrovni Specialist - ABAP for SAP HANA 2.0 alebo ekvivalent tohto certifikátu; túto podmienku účasti uchádzač preukáže prostredníctvom kópie platného certifikátu

**Špecialista č. 7 – Konzultant pre oblasť migrácie v systéme SAP**

a) minimálne 3-ročné skúsenosti v oblasti migrácie v oblasti SAP BC (báza); túto podmienku účasti uchádzač preukáže životopisom alebo ekvivalentným dokladom;

b) minimálne 2 praktické skúsenosti s migráciou v oblasti SAP BC (báza), z toho minimálne 1 (jedna) praktická skúsenosť v informačnom systéme minimálne s počtom 200 používateľov, ktorej súčasťou bola migrácia systému na aplikačnej platforme SAP alebo ekvivalent, túto podmienku účasti uchádzač preukáže životopisom alebo ekvivalentným dokladom;

c) platný certifikát - SAP Certified Technology Specialist - SAP S/4HANA Conversion and SAP System Update alebo ekvivalent tohto certifikátu; túto podmienku účasti uchádzač preukáže prostredníctvom kópie platného certifikátu

**Špecialista č. 8 – Systémový špecialista pre oblasť VMware virtualizácie**

a) minimálne 3-ročné skúsenosti v oblasti návrhu, implementácie a správy VMware vSphere 7.0 a vyššie túto podmienku účasti uchádzač preukáže životopisom alebo ekvivalentným dokladom;

b) minimálne 2 praktické skúsenosti v oblasti inštalácie, konfigurácie, podpory a údržby virtualizačnej platformy VMware, z toho minimálne 1 praktická skúsenosť v oblasti biznis kritických produkčných informačných systémov, nastavenie ich vysokej dostupnosti a nastavenie procesov replikácie a obnovenia po výpadku dátového centra; túto podmienku účasti uchádzač preukáže životopisom alebo ekvivalentným dokladom;

c) platný certifikát VMware Certified minimálne na úrovni Advanced Professional (VCAP) prípadne VMware Certified Professional (VCP) alebo ekvivalent tohto certifikátu, vydaný výrobcom alebo akreditačnou a certifikačnou autoritou; túto podmienku účasti uchádzač preukáže prostredníctvom kópie platného certifikátu

**Špecialista č. 9 – Systémový špecialista pre oblasť Veeam zálohovania**

a) minimálne 3-ročné skúsenosti v oblasti návrhu, implementácie a správy Veeam Backup and Replication 9.0 a vyššie z toho minimálne 1 praktická skúsenosť v organizáciách s viac ako 100 virtuálnymi servermi; túto podmienku účasti uchádzač preukáže životopisom alebo ekvivalentným dokladom;

b) minimálne 2 (dve) praktické skúsenosti v oblasti inštalácie, konfigurácie, podpory a údržby Veeam Backup and Replication 9.0 a vyššie SW; túto podmienku účasti uchádzač preukáže životopisom alebo ekvivalentným dokladom;

c) platný certifikát minimálne na úrovni Veeam Certified Engineer (VMCE) alebo Veeam Certified Architect (VMCA) alebo ekvivalent tohto certifikátu, vydaný výrobcom alebo akreditačnou a certifikačnou autoritou; túto podmienku účasti uchádzač preukáže prostredníctvom kópie platného certifikátu

**Špecialista č. 10 – Systémový špecialista pre oblasť operačných systémov MS Windows Server**

a) minimálne 5-ročné praktické skúsenosti v oblasti návrhu, implementácie a správy operačných systémov Microsoft Windows Server z toho minimálne 1 praktická skúsenosť v organizácii s viac ako 100 servermi; túto podmienku účasti uchádzač preukáže životopisom alebo ekvivalentným dokladom;

b) minimálne 2 (dve) praktické skúsenosti v oblasti v oblasti inštalácie, konfigurácie, podpory a údržby operačných systémov na báze Microsoft Windows Server; túto podmienku účasti uchádzač preukáže životopisom alebo ekvivalentným dokladom;

c) platný certifikát minimálne na úrovni Microsoft Certified Solution Associate: Windows Server 2016 alebo ekvivalent tohto certifikátu, vydaný výrobcom alebo akreditačnou a certifikačnou autoritou; túto podmienku účasti uchádzač preukáže prostredníctvom kópie platného certifikátu

**Špecialista č. 11 – Systémový špecialista pre oblasť Microsoft SQL Server 2016 a vyššie**

a) minimálne 3-ročné praktické skúsenosti v oblasti návrhu, implementácie a správy Microsoft SQL Server 2016 a vyššie; túto podmienku účasti uchádzač preukáže životopisom alebo ekvivalentným dokladom;

b) platný certifikát minimálne na úrovni Microsoft Certified Solution Expert: Data Management and Analytics alebo ekvivalent daného certifikátu, vydaný výrobcom alebo akreditačnou a certifikačnou autoritou; túto podmienku účasti uchádzač preukáže prostredníctvom kópie platného certifikátu

**Špecialista č. 12 – Systémový špecialista pre oblasť bezpečnosti**

a) minimálne 5-ročné praktické skúsenosti v oblasti bezpečnosti informačných systémov; túto podmienku účasti uchádzač preukáže životopisom alebo ekvivalentným dokladom;

b) minimálne 2 praktické skúsenosti v oblasti implementácie bezpečnosti informačných systémov; túto podmienku účasti uchádzač preukáže životopisom alebo ekvivalentným dokladom;

c) platný certifikát v oblasti bezpečnosti informačných systémov a kyberbezpečnosti minimálne na úrovni CISM alebo CISA, alebo ekvivalent tohto certifikátu, vydaný akreditačnou a certifikačnou autoritou uznávanou medzinárodne v oblasti IT bezpečnosti a kyberbezpečnosti; túto podmienku uchádzač preukáže prostredníctvom kópie platného certifikátu

**Špecialista č. 13 – Systémový špecialista pre oblasť HPE servery**

a) minimálne 5-ročné praktické skúsenosti v oblasti implementácie, konfigurácie a prevádzky HPE serverov; túto podmienku účasti uchádzač preukáže životopisom alebo ekvivalentným dokladom;

b) minimálne 2 praktické skúsenosti v oblasti implementácie, konfigurácie a prevádzky HPE serverov; túto podmienku účasti uchádzač preukáže životopisom alebo ekvivalentným dokladom;

c) platný certifikát minimálne na úrovni HPE ASE - Server Solutions Architect V4 alebo ekvivalent tohto certifikátu, vydaný výrobcom alebo akreditačnou a certifikačnou autoritou, túto podmienku uchádzač preukáže prostredníctvom kópie platného certifikátu

**Špecialista č. 14 – Systémový špecialista pre oblasť diskových polí**

a) minimálne 5-ročné praktické skúsenosti v oblasti implementácie, konfigurácie a prevádzky diskových polí; túto podmienku účasti uchádzač preukáže životopisom alebo ekvivalentným dokladom;

b) minimálne 2 praktické skúsenosti v oblasti implementácie, konfigurácie a prevádzky diskových polí; túto podmienku účasti uchádzač preukáže životopisom alebo ekvivalentným dokladom;

c) platný certifikát v oblasti implementácie, konfigurácie a prevádzky diskových polí minimálne na úrovni IBM Storage Technical V1 certifikátu a zároveň platný certifikát v oblasti implementácie, konfigurácie a prevádzky diskových polí minimálne na úrovni NetApp Accredited Hardware Support Engineer alebo ekvivalent tohto certifikát, vydaný výrobcom alebo akreditačnou a certifikačnou autoritou; túto podmienku uchádzač preukáže prostredníctvom kópie platného certifikátu

**Špecialista č. 15 – Systémový špecialista pre oblasť bezpečnostných incidentov**

a) minimálne 3-ročné praktické skúsenosti v oblasti detekcie a odozvy na bezpečnostné incidenty; túto podmienku účasti uchádzač preukáže životopisom alebo ekvivalentným dokladom;

b) platný certifikát minimálne na úrovni Sophos Certified Engineer alebo ekvivalent tohto certifikátu, vydaný výrobcom alebo akreditačnou a certifikačnou autoritou uznávanou medzinárodne v oblasti IT bezpečnosti; túto podmienku uchádzač preukáže prostredníctvom kópie platného certifikátu

**Špecialista č. 16 – Systémový špecialista pre oblasť networking**

a) minimálne 5-ročné praktické skúsenosti v oblasti návrhu, implementácie, konfigurácie a prevádzky sieťových prvkov a systémov; túto podmienku účasti uchádzač preukáže životopisom alebo ekvivalentným dokladom;

b) minimálne 2 praktické skúsenosti v oblasti implementácie, konfigurácie a prevádzky sieťových systémov; túto podmienku účasti uchádzač preukáže životopisom alebo ekvivalentným dokladom;

c) platný certifikát v oblasti sieťovej konfigurácie minimálne na úrovni CISCO Certified Network Associate alebo ekvivalent tohto certifikátu, vydaný výrobcom alebo akreditačnou a certifikačnou autoritou; túto podmienku uchádzač preukáže prostredníctvom kópie platného certifikátu

**Špecialista č. 17 – Systémový špecialista pre oblasť detekcie zraniteľností (vulnerability)**

a) minimálne 3-ročné praktické skúsenosti v oblasti detekcie zraniteľností v infraštruktúre; túto podmienku účasti uchádzač preukáže životopisom alebo ekvivalentným dokladom;

b) minimálne 1 praktickú skúsenosť v oblasti konfigurácie, prevádzky nástrojov pre detekciu zraniteľností a analýzy výsledkov reportov zraniteľností; túto podmienku účasti uchádzač preukáže životopisom alebo ekvivalentným dokladom;

c) platný certifikát minimálne na úrovni QUALYS Vulnerability Management, alebo ekvivalent tohto certifikátu, vydaný výrobcom alebo akreditačnou a certifikačnou autoritou; túto podmienku uchádzač preukáže prostredníctvom kópie platného certifikátu

V prípade požiadavky na Špecialistu pre danú oblasť s viac certifikátmi, je možné splniť požiadavku aj viacerými špecialistami.

Naplnenie požadovaných minimálnych požiadaviek na kľúčových expertov uchádzač preukáže predložením **životopisov alebo ekvivalentných dokladov**. Každý kvalifikovaný expert v životopise uvedie:

* svoje meno a priezvisko, najvyššie dosiahnuté vzdelanie, názov a sídlo školy,
* doterajší zamestnávatelia/objednávatelia vrátane ich IČO
* aktuálny zamestnávateľ – IČO, druh pracovného pomeru,
* špecializácia, súčasnú pozíciu k lehote na predkladanie ponúk u aktuálneho zamestnávateľa, odbornú prax (ak je relevantné), a to opisom/zoznamom odbornej praxe vrátane mesiacov a rokov pôsobenia na danej pozícií,
* stručným opisom pracovnej náplne na danej pozícií vo vzťahu k predmetu zákazky, miesto, mesiac a rok plnenia/zamestnania,
* zoznam riadne získaných platných certifikátov,
* prípadne ostatné relevantné informácie vo vzťahu k odbornému vzdelaniu, zručnostiam a praxi,

Ako dôkaz odbornej spôsobilosti certifikovaných špecialistov bude za každého certifikovaného špecialistu predložený životopis alebo ekvivalentný doklad a príslušný platný certifikát, resp. platné osvedčenie/doklad o odbornom zaškolení priamo výrobcom, resp. oprávneným autorizovaným distribútorom., resp. od inej akreditovanej autority splňujúcej štandardy na vystavenie tohto dokladu.

Jedna osoba môže zastávať pozíciu viacerých špecialistov. Osoba, ktorá je uchádzačom navrhnutá na pozíciu príslušného špecialistu musí spĺňať kumulatívne všetky požiadavky stanovené pre príslušného špecialistu.

 Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia v rovnakom rozsahu, ako uchádzač a nesmú u nej existovať dôvody na vylúčenie; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami, uchádzač môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú.

 **16.4 Splnenie podmienky účasti uvedené v tomto bode Výzvy môže uchádzač predbežne nahradiť**

 **čestným vyhlásením podľa Prílohy č. 4.**

1. **Zábezpeka**
	1. Zábezpeka je stanovená vo výške **20 000,- EUR** (slovom: dvadsaťtisíc eur).
	2. Spôsoby zloženia zábezpeky:
		1. Zložením finančných prostriedkov na bankový účet obstarávateľskej organizácie;
		2. Poskytnutím bankovej záruky za uchádzača;
		3. Poistením záruky;

Spôsob zloženia zábezpeky si vyberie uchádzač.

* 1. Podmienky zloženia zábezpeky na bankový účet obstarávateľskej organizácie:
* Finančné prostriedky musia byť pripísané na účte obstarávateľskej organizácie najneskôr v deň uplynutia lehoty na predkladania ponúk.
* Bankové spojenie: VÚB,
* na číslo účtu: IBAN: SK98 0200 0000 0000 4800 9012,
* BIC (SWIFT): SUBASKBX,
* variabilný symbol: IČO uchádzača,
* účel platby: zábezpeka – **Služby podpory prevádzky a údržby, služby podpory aplikačného programového a technického vybavenia a systémového softvéru, pre systém SAP a systémy dátového centra (IS SAP a DC)**
* mena účtu: EUR
* Doba viazanosti zábezpeky formou zloženia finančných prostriedkov na účet obstarávateľskej organizácie trvá až do uzavretia Zmluvy, resp. najneskôr do uplynutia lehoty viazanosti ponúk. Výnimka skoršieho vrátenia zloženej zábezpeky sa uplatní iba v prípade podľa bodu 17.7.
* Ak finančné prostriedky nebudú pripísané na uvedenom účte obstarávateľskej organizácie v stanovenej výške alebo ak nebudú zložené v stanovenom čase, bude uchádzač z verejného obstarávania vylúčený.
	1. Podmienky poskytnutia bankovej záruky za uchádzača:
* Poskytnutie bankovej záruky sa riadi ustanoveniami § 313 až § 322 Obchodného zákonníka alebo ekvivalentnou právnou úpravou v štáte sídla uchádzača, miesta podnikania alebo obvyklého pobytu uchádzača.
* Banková záruka musí byť uzatvorená tak, že oprávnenou osobou z bankovej záruky je obstarávateľská organizácia.
* Záručná listina môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou.
* Doba platnosti bankovej záruky musí byť v záručnej listine vymedzená do skončenia lehoty viazanosti ponúk.
* Z dokladu vystaveného bankou musí ďalej vyplývať, že banka uspokojí oprávnenú osobu (obstarávateľskú organizáciu) vo výške zábezpeky podľa bodu 17.1 za uchádzača v prípade, že uchádzač odstúpi od svojej ponuky alebo neposkytne súčinnosť alebo odmietne uzavrieť rámcovú dohodu, pričom v texte dokladu vystaveného bankou musí byť súťaž nezameniteľne identifikovateľná napr. značkou oznámenia o vyhlásení verejného obstarávania.
* Záručná listina, v ktorej banka písomne vyhlási, že uspokojí obstarávateľskú organizáciu (veriteľa) za uchádzača do výšky finančných prostriedkov, ktoré veriteľ požaduje ako zábezpeku viazanosti ponuky uchádzača podľa bodu 17.1, a to ak odstúpi od svojej ponuky po lehote na predkladanie ponúk alebo neposkytne súčinnosť alebo odmietne uzavrieť rámcovú dohodu, musí byť súčasťou ponuky.
* **Banková záruka** sa predkladá v originálnom vyhotovení. V prípade, ak banka umožňuje vydanie a akceptáciu bankovej záruky v elektronickej podobe a aj v prípade dokumentu v elektronickom formáte vydaného pomocou zaručenej konverzie obstarávateľská organizácia akceptuje aj takto vydanú bankovú záruku. Originál dokumentu v elektronickej podobe predkladá uchádzač spolu s ponukou. V prípade listinného predkladania uchádzač predkladá bankovú záruku v originálnom vyhotovení na adresu obstarávateľskej organizácie v uzavretej obálke, na ktorej bude uvedené meno a adresa hospodárskeho subjektu, a označenie heslom verejnej súťaže: „SÚŤAŽ – NEOTVÁRAŤ“ „**Služby podpory prevádzky a údržby, služby podpory aplikačného programového a technického vybavenia a systémového softvéru, pre systém SAP a systémy dátového centra (IS SAP a DC)**“. Originálne vyhotovenie bankovej záruky je uchádzač povinný predložiť v rámci lehoty na predkladanie ponúk. V prípade, ak bude v bankovej záruke uvedená požiadavka banky na vrátenie predloženého originálu bankovej záruky, uchádzač doloží úradne osvedčenú kópiu bankovej záruky, ktorá zostane súčasťou dokumentácie z predmetného verejného obstarávania.
* Banková záruka vystavená zahraničnou bankou musí byť predložená v origináli v pôvodnom jazyku a súčasne preložená do slovenského jazyka
* Ak banková záruka bude súčasťou elektronickej ponuky ako scan a v lehote na predkladanie ponúk nebude doručený originál bankovej záruky na adresu obstarávateľskej organizácie uvedenú v bode 1. Identifikácia obstarávateľskej organizácie (neplatí pre prípad elektronicky vyhotovenej bankovej záruky podľa bodu **Chyba! Nenašiel sa žiaden zdroj odkazov.**), obstarávateľská organizácia prostredníctvom IS Josephina požiada uchádzača o jeho doručenie v lehote 5 pracovných dní odo dňa doručenia žiadosti.
* Ak banková záruka nebude súčasťou elektronickej ponuky a súčasne v lehote na predkladanie ponúk nebude originál bankovej záruky doručený na adresu obstarávateľskej organizácie, obstarávateľská organizácia vyhodnotí, že uchádzač nezložil zábezpeku podľa určených podmienok a ponuka uchádzača bude vylúčená.
	1. Podmienky poskytnutia poistenia záruky za uchádzača:
* Poskytnutie poistenia záruky sa riadi ustanoveniami zákona č. 39/2015 Z. z. o poisťovníctve a o zmene a doplnení niektorých zákonov v platnom znení alebo ekvivalentnou právnou úpravou v štáte sídla uchádzača, miesta podnikania alebo obvyklého pobytu uchádzača.
* Poistná zmluva musí byť uzatvorená tak, že poisteným je uchádzač a oprávnenou osobou z poistnej zmluvy je obstarávateľská organizácia.
* Doba platnosti poistenia záruky musí byť určená v poistnej zmluve, ako aj v doklade vystavenom poisťovňou o existencii poistenia záruky, minimálne do skončenia lehoty viazanosti ponúk.
* Z dokladu vystaveného poisťovňou musí ďalej vyplývať, že poisťovňa uspokojí oprávnenú osobu (obstarávateľskú organizáciu) za poisteného (uchádzača) do výšky zábezpeky podľa bodu 17.1 v prípade, ak uchádzač odstúpi od svojej ponuky alebo neposkytne súčinnosť alebo odmietne uzavrieť rámcovú dohodu, pričom v texte dokladu vystaveného poisťovňou musí byť súťaž nezameniteľne identifikovateľná napr. značkou oznámenia o vyhlásení verejného obstarávania.
* Poisťovňa sa musí bezpodmienečne zaviazať zaplatiť na účet obstarávateľskej organizácie pohľadávku krytú poistením záruky bezodkladne po doručení výzvy obstarávateľskej organizácie na jej zaplatenie.
* Poistenie záruky vzniká dňom uzavretia poistnej zmluvy medzi poisťovňou a poisteným (uchádzačom) a zábezpeka vzniká doručením dokladu vystaveného poisťovňou o poistení záruky obstarávateľskej organizácii.
* Poistenie záruky sa predkladá v originálnom vyhotovení. V prípade, ak poisťovňa umožňuje vydanie a akceptáciu poistenia záruky v elektronickej podobe a aj v prípade dokumentu v elektronickom formáte vydaného pomocou zaručenej konverzie, obstarávateľská organizácia akceptuje aj takto vydané poistenie záruky. Originál dokumentu v elektronickej podobe predkladá uchádzač spolu s ponukou. V prípade listinného predkladania uchádzač predkladá poistenie záruky v originálnom vyhotovení na adresu obstarávateľskej organizácie v uzavretej obálke, na ktorej bude uvedené meno a adresa hospodárskeho subjektu, a označenie heslom verejnej súťaže: „SÚŤAŽ – NEOTVÁRAŤ“ „**Služby podpory prevádzky a údržby, služby podpory aplikačného programového a technického vybavenia a systémového softvéru, pre systém SAP a systémy dátového centra (IS SAP a DC)**“. Originálne vyhotovenie poistenia záruky je uchádzač povinný predložiť v rámci lehoty na predkladanie ponúk.V prípade, ak bude v poistení záruky uvedená požiadavka poisťovne na vrátenie predloženého originálu poistenia záruky, uchádzač doloží úradne osvedčenú kópiu poistenia záruky, ktorá zostane súčasťou dokumentácie z predmetného verejného obstarávania.
* Ak poistenie záruky bude súčasťou elektronickej ponuky ako scan a v lehote na predkladanie ponúk nebude doručený originál poistenia záruky na adresu obstarávateľskej organizácie uvedenú v bode 1. Identifikácia obstarávateľskej organizácie (neplatí pre prípad elektronicky vyhotoveného poistenia záruky podľa bodu **Chyba! Nenašiel sa žiaden zdroj odkazov.**), obstarávateľská organizácia prostredníctvom IS JOSEPHINE požiada uchádzača o jeho doručenie v lehote 5 pracovných dní odo dňa doručenia žiadosti.
* Ak poistenie záruky nebude súčasťou elektronickej ponuky a súčasne v lehote na predkladanie ponúk nebude originál poistenia záruky doručený na adresu obstarávateľskej organizácie, obstarávateľská organizácia vyhodnotí, že uchádzač nezložil zábezpeku podľa určených podmienok a ponuka uchádzača bude vylúčená.
* Poistenie záruky vystavené zahraničnou poisťovňou musí byť predložené v origináli v pôvodnom jazyku a súčasne preložené do slovenského jazyka.
	1. Ak zábezpeka nebude súčasťou ponuky, bude ponuka uchádzača z verejného obstarávania vylúčená.
	2. Obstarávateľská organizácia vráti alebo uvoľní zábezpeku:
* do siedmich dní odo dňa uplynutia lehoty viazanosti ponúk.
* do siedmich dní odo dňa márneho uplynutia lehoty na doručenie námietky, ak  obstarávateľská organizácia uchádzača vylúčila z verejného obstarávania alebo ak  obstarávateľská organizácia zruší použitý postup zadávania zákazky,
* do siedmich dní odo dňa uzavretia zmluvy,

a to tým spôsobom, že

* obstarávateľská organizácia vystaví banke prevodný príkaz na prevod finančných prostriedkov, ktoré slúžili ako zábezpeka, ak bola zábezpeka zložená v hotovosti.
* zábezpeka zanikne uplynutím lehoty, na ktorú bola vystavená, ak veriteľ (obstarávateľská organizácia) neoznámi banke písomné nároky z bankovej záruky počas doby jej platnosti, ak uchádzač zložil zábezpeku formou bankovej záruky; resp. obstarávateľská organizácia vráti uchádzačovi originál bankovej záruky, ak zmluva bude uzavretá pred lehotou viazanosti ponúk.
* zábezpeka zanikne uplynutím lehoty, na ktorú bola vystavená, ak veriteľ (obstarávateľská organizácia) písomne neoznámi poisťovni nároky z poistenia záruky počas doby jej platnosti, ak uchádzač zložil zábezpeku formou poistenia záruky; resp. obstarávateľská organizácia vráti uchádzačovi originál poistenia záruky, ak zmluva bude uzavretá pred lehotou viazanosti ponúk.
	1. Zábezpeka prepadne v prospech obstarávateľskej organizácie, ak uchádzač v lehote viazanosti ponúk odstúpi od svojej ponuky alebo neposkytne súčinnosť alebo odmietne uzavrieť rámcovú dohodu.
1. **Vyhodnotenie ponúk**
	1. Obstarávateľ vyhodnocuje ponuky na základe kritéria na vyhodnotenie ponúk: najnižšia predpokladaná cena celkom bez DPH za celý predmet zákazky. Obstarávateľ zostaví poradie ponúk uchádzačov na základe predložených návrhov na plnenie kritéria predpokladaná cena celkom bez DPH za celý predmet zákazky, pričom na prvom mieste sa umiestni ponuka s najnižšou predpokladanou cenou celkom bez DPH.
	2. Obstarávateľ bude vyhodnocovať splnenie požiadaviek na predmet zákazky a splnenie podmienok účasti u uchádzača, ktorého ponuka sa predbežne umiestnila na prvom mieste v poradí.
	3. V prípade, že uchádzač predbežne nahradil doklady preukazujúce splnenie podmienok účasti uvedené v bode 16 Výzvy čestným vyhlásením podľa Prílohy č. 4, obstarávateľ vyzve uchádzača na predloženie dokladov preukazujúcich splnenie podmienok účasti predbežne nahradenými čestným vyhlásením v lehote minimálne 5 pracovných dní, ak obstarávateľ neurčí dlhšiu lehotu. Ak uchádzač v stanovenej lehote nepredloží doklady preukazujúce splnenie podmienok účasti predbežne nahradené čestným vyhlásením, bude jeho ponuka vylúčená z vyhodnotenia.
	4. Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. Uchádzač predloží vysvetlenie najneskôr do dvoch pracovných dní, ak obstarávateľ neurčí dlhšiu lehotu. Ak uchádzač v stanovenej lehote nepredloží vysvetlenie, bude jeho ponuka vylúčená z vyhodnotenia.
	5. V prípade vylúčenia ponuky z vyhodnocovania, obstarávateľ uchádzačovi oznámi vylúčenie ponuky z vyhodnotenia a určí nové/aktualizované poradie ponúk a pristúpi k vyhodnoteniu ponuky, ktorá sa umiestnila na prvom mieste.
	6. Po vyhodnotení ponuky obstarávateľ písomne oznámi všetkým uchádzačom výsledok vyhodnotenia ponúk vrátane poradia uchádzačov. Úspešnému uchádzačovi alebo uchádzačom oznámia, že jeho ponuku alebo ponuky prijímajú. Neúspešnému uchádzačovi oznámia, že neuspel a dôvody neprijatia jeho ponuky.
	7. Úspešný uchádzač bude vyzvaný na poskytnutie súčinnosti k podpisu zmluvy, v rámci ktorej preukáže, že je on a jeho známi subdodávatelia sú zapísaní v Registri partnerov verejného sektora (pokiaľ taká povinnosť zo zákona o registri partnerov verejného sektora vyplýva) a za všetkých známych subdodávateľoch, ktorí budú využití na plnenie zmluvy, predloží údaje a doklady podľa bodu 16 tejto výzvy.
	8. Obstarávateľ si vyhradzuje právo vyzvať úspešného uchádzača na nahradenie navrhovaného subdodávateľa v prípade, že subdodávateľ nebude spĺňať podmienky účasti uvedené v bode 16 tejto výzvy týkajúce sa osobného postavenia.
	9. V prípade, ak uchádzač, ktorého ponuka sa po vyhodnotení ponúk umiestnila na prvom mieste neposkytne v stanovenom termíne súčinnosť podľa predchádzajúceho bodu, nenahradí navrhovaného subdodávateľa v stanovenej lehote, prípadne odmietne podpísať zmluvu, obstarávateľ pristúpi k vyhodnoteniu ponuky, ktorá sa umiestnila na druhom mieste s vykonaním úkonov uvedených v predchádzajúcich bodoch.
2. **Elektronická aukcia:** nie
3. **Doplňujúce informácie:**
	1. Obstarávateľ vyžaduje, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	2. Obstarávateľ vyžaduje, aby navrhovaný subdodávateľ spĺňal podmienky účasti týkajúce sa osobného postavenia v rovnakom rozsahu ako uchádzač a neexistovali u neho dôvody na vylúčenie; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť.
	3. Obstarávateľ si vyhradzuje právo neprijať ani jednu z predložených ponúk a/alebo kedykoľvek zrušiť túto súťaž. Všetky náklady spojené s predložením ponúk znáša uchádzač. Ak úspešný uchádzač neuzavrie zmluvu s obstarávateľom, obstarávateľ môžu rokovať o uzavretí zmluvy s ďalšími uchádzačmi v poradí.

Prílohy:

1. Servisná zmluva o poskytovaní služieb

1.a) Zmluva o zabezpečení plnenia bezpečnostných opatrení a notifikačných povinností

1. Technická špecifikácia predmetu zákazky
2. Návrh uchádzača na plnenie kritérií
3. Čestné vyhlásenie uchádzača
4. Čestné vyhlásenie – sankčné opatrenia
5. Informačný formulár
6. Zoznam poskytnutých služieb

V Bratislave dňa 16.01.2025

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Dopravný podnik Bratislava, akciová spoločnosť**

 JUDr. Barbora Notová

 vedúca odboru právnych služieb a verejného obstarávania

 **Príloha č. 1 a 1a)**

 **Servisná zmluva o poskytovaní služieb a Zmluva o zabezpečení plnenia bezpečnostných opatrení a notifikačných povinností**

Zmluva o poskytovaní služieb a Zmluva o zabezpečení plnenia bezpečnostných opatrení a notifikačných povinností tvoria samostatnú prílohu tejto výzvy.

 **Príloha č. 2**

**Technická špecifikácia predmetu zákazky**

Dokument tvorí samostatnú prílohu tejto výzvy.

**Príloha č. 3**

**Návrh uchádzača na plnenie kritérií**

Dokument tvorí samostatnú prílohu tejto výzvy.

**Príloha č. 4**

**Čestné vyhlásenie uchádzača**

Dokument tvorí samostatnú prílohu tejto výzvy

**Príloha č. 5**

**Čestné vyhlásenie – sankčné opatrenia**

Dokument tvorí samostatnú prílohu tejto výzvy.

**Príloha č. 6**

**Informačný formulár**

Dokument tvorí samostatnú prílohu tejto výzvy.

**Príloha č. 7**

**Zoznam poskytnutých služieb**

Dokument tvorí samostatnú prílohu tejto výzvy.

1. Obstarávateľ nie je v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“) postupovať podľa ZVO v prípade zákaziek, ktoré nedosahujú limity pre nadlimitnú zákazku. Súťaž podľa tejto Výzvy na predloženie cenovej ponuky preto nepodlieha úprave ZVO. [↑](#footnote-ref-1)